एथलेटिक मीट में 100, 200, 800 और 1600 मीटर दौड़ मुकाबले करवाए
स्थानीयगढ़शंकर रोड पर स्थित बीएवी सीनियर सेकेंडरी स्कूल के मैदान में बाबा बलराज कालेज की ओर से कालेज विद्यार्थियों की प्री-एथलेटिक मीट करवाई गई जिसमें विद्यार्थियों ने उत्साहपूर्वक भाग लिया और बेहतर प्रदर्शन किया।
कालेज प्रिंसिपल डा. सुनील खोसला ने बताया कि एथलेटिक मीट में 100 मीटर, 200, 800 1600 मीटर दौड़ मुकाबले करवाए गए, जिनमें विद्यार्थियों ने भाग लेकर अपनी प्रतिभा दिखाई। उन्होंने बताया कि 4 मार्च शनिवार को एथलेटिक मीट के फाइनल मुकाबले खेले जाएंगे। विजेताओं को आकर्षक ईनाम स्मृति-चिन्ह देकर सम्मानित किया जाएगा ताकि वे और अधिक प्रेरित हो सकें।
शुक्रवार को एथलेटिक मीट की शुरूआत आकाश में गुब्बारे छोड़कर की गई। प्रिंसिपल खोसला ने विद्यार्थियों को पढ़ाई के साथ-साथ खेलों में भाग लेने की अपील की, ताकि जहां वे सामाजिक बुराइयों से दूर सकेंगे वहीं वे तंदरुस्त भी रह सकते हैं। उन्होेंने कहा कि आज के युवाओं को खेलों के प्रति उत्साहित करने की बहुत जरूरत है ताकि खेलोें को अधिक से अधिक बढ़ावा दिया जा सके और पंजाब से नशे की बुराई को हमेशा के लिए दूर किया जा सके। उन्होने कहा कि पंजाब में खेलोें को प्रोत्साहन देने के लिए अधिक से अधिक प्रयास किए जाएंगे ताकि खिलाड़ियों की सेहत और तंदरुस्ती बनी रहे और वे अपने क्षेत्र और देश का नाम रौशन कर सकें। उन्होेने कहा कि खेलों से शारीरिक और मानसिक तंदरुस्ती हासिल होती है जिससे युवाओं की सेहत ठीक रहती है और वे देश के विकास और उत्थान में अपना बनता योगदान दे सकते हैं।
उन्होंने कहा कि तंदरुस्त युवा ही देश मजबूती में अपना अहम योगदान डाल सकते हैं। उन्होंने कहा कि खेलोें की ओर युवाओं को अधिक से अधिक प्रोत्साहित किया जाएगा ताकि वे स्वस्थ और तंदरुस्त रहें। इस मौके पर स्कूल कालेज स्टाफ सदस्य मौजूद रहे।
एथलेटिक मीट में भाग लेते स्टूडेंट्स। -भास्कर
awa_Deva hin_Deva hin_Deva hin_Deva hin_Deva mag_Deva